hu hu hu hu hu hu hu hu hu hu hu hu hu de hu hu hu hu hu hu en hu en hu en hu da hu en hu vi hu hbs_lat hu en hu es fr fr en fr hu hu hu hu ru hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu da da da hu hu hu hu hu hu da hu da hu hu hu hu hu hu da hu hu hu hu hu hu hu hu da hu hu hu hu hu da da hu da da da da da hu hu hu hu da hu hu hu hu hu hu hu hu hu hu hu hu hu hu hu en en hu ca en de en hu ca en en fr hu en en es de hu en uk de en hu ca en de sv hu ca ru de sv hu de en en en hu fr fr es ko hu ast en it sv hu it ca th de hu pt ca it sv hu fr ca en fr hu en en hu et hu hu hu hu de hu de de de de de hu hu de de de de de hu hu cs en cs de hu fr hu en cs de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sv hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat de eo it nl zh hu hu hu hu hu hu hu hu hu hu
ÖBB 1216 sorozat – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. március 1.
Ugrás a navigációhoz Ugrás a kereséshez
15 kV, 16,7 Hz AC
25 kV 50 Hz AC
A Wikimédia Commons tartalmaz ÖBB 1216 sorozat témájú médiaállományokat.
Az ÖBB 1216-012 München Hauptbahnhofon, egy Veronába tartó ÖBB EC élén
A Siemens EuroSprinter családjának egyik tagja, 2006 óta van alkalmazásban. Az ÖBB eredetileg 50 darabot rendelt belőle, majd 2007-ben még 10 darabot. Az első példány 2005. március 31-én jött ki a müncheni Siemens-gyárból.
A mozdony nagymértékben egyezik az ES64F4 mozdonnyal, az alábbi eltérésekkel az ÖBB 1116 sorozathoz képest:
4 darab hagyományos ajtó a 2 vezetőállásba nyílóan (az olasz előírások miatt).
A bonyolultabb tetőberendezés némileg be van takarva.
A tető középső része alacsonyabb az UIC 505 előírások miatt.
Felső homlokfényszóró a homlokablak felett van elhelyezve.
Fényszórók egy része LED-felépítésű, mint a DB 189 és ES64F4 esetében.
2,5 tonnával könnyebb transzformátor, ami miatt a teljesítmény is alacsonyabb.
A mozdonysorozat tervezett alkalmazási területe főleg Olaszország és Szlovénia, később Németország, Svájc, engedélyezés esetén Csehország, Szlovákia.
Emiatt az első mozdonyok az alábbi országspecifikus csomagokkal készülnek:
1216 001-025 A változat: Ausztria, Németország, Olaszország és Svájc részére.
1216 141-150 B változat: Ausztria, Németország, Szlovénia részére.
1216 226-240 C változat: Ausztria, Németország, Csehország, Szlovákia részére.
A szlovén vasút 20 db hasonló mozdonnyal rendelkezik (SŽ 541 sorozat), az RTS (Rail Transport Service Austria) 2 db mozdonnyal (1216 901-902) rendelkezik. Az Arriva német magánvasút 4 darab mozdonyt rendelt (183 001-004), ezek azonban csak váltakozófeszültségre alkalmasak.
Az igazán korszerű ÖBB 1216 sorozatú mozdonyok az ÖBB tervezett járműfejlesztési terveiben nagy szerepet kapnak, és a multi rendszerű - négyféle felsővezeték-feszültségen és kétféle áramnemben - közlekedésre kialakítása, a technikai eredményeken túl, jól mutatja az ÖBB törekvéseit a közép-európai térségben. Az Ingolstadt-Nürnberg közötti újépítésű nagysebességű pályán elért 357 km/h csúcssebesség (ez természetesen nem azonos a mozdony engedélyezett sebességével) az ÖBB 1216 sorozatú mozdonyát teljes európai normálnyomtávú közlekedésre teszi alkalmassá. Teljesítmény- és vontatási képesség, valamint sebesség szempontjából mindenképpen, de az európai vasutakon telepített vonatbefolyásoló berendezések sokfélesége (kb. 16 féle) azonban ezt nyilvánvalóan korlátozza.
Az 1216-os sorozat Ausztrián belül kezdett dolgozni, első határátlépése Olaszországban a pustertali korridorvonalon történt, ahol az Innsbruck-Lienz közötti közvetlen gyorsvonatokon váltotta ki a problémás ÖBB 1822 sorozatot, az olasz területen 3 kV egyenáram alatt közlekedve. Ezt követően Szlovénia felé kezdődött meg a határon mozdonycsere nélküli közlekedés, közösen a szlovén vasút SŽ 541 sorozatú mozdonyaival. 2008-ban elkezdődött az 1216-os mozdonyok közvetlen közlekedése Bécs és Brno között. 2008 végén a cseh vasút, a České dráhy engedélyezte a mozdonyokat kisebb korlátozásokkal egész Csehország területére, majd a mozdonyvezetők kiképzése után a 2008 decemberi menetrenddel az EuroCity-vonatokat Bécs és Prága között végig ÖBB 1216-os mozdonyok továbbítják.
LTE Logistik- und Transport-GmbH
Steiermarkbahn Transport und Logistik
1216 960, 183 717
183 714, 718, 719
Az új mozdony tulajdonságait bemutatandó, az ÖBB és a Siemens az eddigi, 1955-ben felállított 331 km/h sebességrekord megdöntését tűzte ki célul, melyre 2006. szeptember 2-án került sor. A „kísérleti mozdony” nem „kísérleti példány” volt, hanem szabályos szériagyártmány mindenféle „tuningolás” nélkül. Az viszont egy ilyen menetnél természetszerű, hogy bizonyos kisebb változtatásokra a rekordkísérlet sikere érdekében szükség volt. A mozdony működésének ismeretében biztos, hogy a 230 km/h engedélyezett sebességű mozdony vezérlési jellemzőinek egyes paramétereit meg kellett változtatni. Mindez azonban nyilván csak szoftveres beavatkozás volt, hiszen a vontatási áramirányítók kimenő frekvenciájának megemelését feltétlenül meg kellett oldani, a zavar-áramértékek korlátait, ebből következő főmegszakító kikapcsolást és más határértékeket a kísérlet céljának megfelelően kellett kezelni. Ellenőrzés szempontjából az egyik áramszedőt és a járműtengelyeket méréstechnikai eszközökkel (érzékelőkkel és jeladókkal) kellett ellátni, az áramszedési, és a futástechnikai jellemzők folyamatos figyelemmel kísérése érdekében. Néhány olyan mozdonytartozékot is le kellett szerelni, amelyeket a nagy sebességgel közlekedő mozdonyról a menetszél lesodort volna (pl. ablaktörlő, pályakotró stb.).
A kísérleti menet a megtervezett és hatóságilag engedélyezett alagutakban gazdag vonalszakaszon a különleges pályaadottságok figyelembevételével történt. A rekordsebességet a jármű a 36,0 pályakilométernél érte el, majd azonnal utána - a göggelbuchi alagúthoz való közeledés miatt - fékezni kellett. A mozdonynak még ekkor is volt vonóerő-tartaléka, így valószínűleg a csúcssebesség akár 360 km/h felett is lehetett volna, de a további gyorsítást a közeli alagút miatt a mozdonyvezető már nem merte vállalni.
A mozdonnyal elért világrekord így 357 km/h lett.[1]
Werner Kurtz: Der Taurus – Die Baureihe 182 der DB AG & die Reihe 1016/1116 der ÖBB. Motorbuch Verlag, 2013. ISBN 978-3-613-71453-3.
Karl Gerhard Baur: EuroSprinter – Die erfolgreiche Lokomotivfamilie von Siemens. EK-Verlag, Freiburg, 2007. ISBN 3-88255-226-3.
Michael Palfinger: Taurus – Die Werbeloks der ÖBB. Eisenbahn-Bildarchiv – Band 36. EK-Verlag, Freiburg 2009. ISBN 3-88255-375-8.
Jörg Schurig: Die Mehrsystem-Lokomotive ES 64 U4 (ÖBB-Reihe 1216). In: Eisenbahn-Revue International, Heft 5/2005 (S. 220–229), 6/2005 (S. 268–274) und 7/2005 (S. 333–336).
Michael Mrugalla: »part of the best«: Die Baureihe ES 64 U4 – der »Taurus 3« in Lokrundschau 235 (online)
A Wikimédia Commons tartalmaz ÖBB 1216 sorozat témájú médiaállományokat.
erste Bilder, unter anderem eine Fotostudie der fertigen Lok (németül)
Bilder im "DEF", dem Digitalen-Eisenbahn-Fotoarchiv (németül)
ÖBB - Segnung der ersten TAURUS 3 (1216.002) mit Bildern (németül)
Präsentation an der Tagung für moderne Schienenfahrzeuge in Graz[halott link] (németül)
Bilder und Infos zur Weltrekordfahrt (németül)
↑ www.railcolor.net. (Hozzáférés: 2014. január 13.)
Siemens EuroSprinter villamosmozdony család
ES64 P ·  ÖBB 1016/1116 ·  ÖBB 1216 ·  GYSEV 470 / MÁV 470 ·  DB 152 ·  DB 182 ·  DB 189 ·  SŽ 541 ·  DSB EG 3100 ·  Korail 8200 ·  PKP EU44 ·  OSE 120 ·  SNCB 18 ·  CP 4700 ·  CP 5600 ·  RENFE 252
Vasútportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=ÖBB_1216_sorozat&oldid=24728438”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 1., 18:16
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.